Veterinària estrena la sala de necròpsies\nEls estudiants de quart, a l’assignatura d’Anatomia Patològica Especial || Aprenen la tècnica per conèixer la causa de la mort d’animals amb porcs, ovelles i fins i tot senglars\n© Dos estudiants practiquen amb un senglar.\nEls estudiants del doble grau de Veterinària i Ciència i Producció Animal de la Universitat de Lleida (UdL) ja han estrenat la sala de necròpsies del nou edifici construït al campus d’Agrònoms, i finançat per la Diputació. Després d’alguns retards en la posada en marxa de l’equipament, finalment els alumnes de quart han començat a practicar necròpsies a animals com porcs, ovelles (cedits per granges) o fins i tot un senglar, en el marc de l’assignatura d’Anatomia Patològica Especial. El professor d’aquesta matèria, Gustavo Ramírez, va explicar que les instal·lacions són idònies per a aquesta activitat. Com que són de grans dimensions, els estudiants poden dividir-se en grups petits per poder aprendre de manera gairebé individualitzada la tècnica de la necròpsia, o el que és el mateix, l’estudi post mortem d’animals en què es busquen lesions o alteracions anatòmiques que aportin informació sobre les causes de la mort.\nVa detallar que organitzen cinc grups a l’any i cadascun utilitza la sala tota una setmana. En total, els alumnes practicaran un mínim de quatre o cinc necròpsies i els seus coneixements seran avaluats al final. Ramírez va indicar que aquesta sala també és utilitzada ocasionalment per estudiants de cursos inferiors (primer i segon) en l’assignatura d’Anatomia amb animals. En aquest cas, no fan necròpsies sinó que únicament veuen l’anatomia de l’animal i n’estudien els ossos, per exemple.\nAixí mateix, va assenyalar que a l’assignatura de Cirurgia s’utilitza provisionalment aquesta instal·lació per aprendre a utilitzar material, però sense animals. Aquesta activitat és prevista en una altra sala, denominada prequiròfan, que s’està habilitant en un altre edifici del campus de Cappont (el número sis) i que s’utilitzarà fins que no estigui enllestit l’hospital veterinari que es construeix a Torrelameu, també finançat per la Diputació (vegeu el desglossament).\nEl professor va indicar que les instal·lacions també es podrien utilitzar per a cursos externs per a veterinaris del sector de la ramaderia o bé oferir un servei de necròpsies per a casos d’explotacions en les quals hagin patit baixes i vulguin conèixer la causa de la mort dels animals. A més d’aquesta sala, l’edifici també disposa de laboratoris, quatre aules per a docència i diversos despatxos per a professors.\nL’hospital a Torrelameu, el curs vinent\nL’hospital veterinari que es construeix actualment a Torrelameu ha d’estar enllestit de cara al pròxim curs 2018-2019. Està ubicat al costat del centre d’investigació biomèdica CREBA i el termini d’execució és de dotze mesos. Les obres es van adjudicar per 2,4 milions d’euros. Hi ha prevista també una unitat quirúrgica mòbil.


Jorge Fernández Díaz, el gran absent en la campanya del PP | NacióDigital\nJorge Fernández Díaz, el gran absent en la campanya del PP\nL'exministre de l'Interior no participa en els actes electorals del PP a Catalunya i se sent distanciat d'Álvarez de Toledo\nper Pep Martí , 5 de novembre de 2019 a les 20:25 |\nJorge Fernández Díaz, en una imatge d'arxiu | Adrià Costa\nJorge Fernández Díaz és el gran absent de la campanya electoral del PP a Catalunya. L'exministre de l'Interior va ser víctima de la renovació duta a terme pel nou líder del partit, Pablo Casado, a l'hora de confeccionar les llistes per a les eleccions del 28-A. També de l'erosió produïda per la seva gestió al capdavant d'Interior, controvertida per l'actuació de les clavegueres policials i l'Operació Catalunya. L'exministre afronta problemes de salut i roman al marge de la primera fila de la política. Aparentment.\nLa realitat és que Jorge Fernández no està gens retirat. Acaba de publicar Cada día tiene su afán (Península), un llibre de memòries -que a Madrid li va presentar l'expresident Mariano Rajoy-, i escriu una columna diària per a La Razón, el diari que dirigeix Paco Marhuenda, persona estretament vinculada a ell. En aquests articles, l'exministre mostra la seva posició dura envers el procés.\nPerò Fernández no comparteix la decisió de Casado de renovar amb profunditat les llistes del partit el 28-A. En alguna ocasió ha criticat la política de "jubilacions anticipades" duta a terme per la nova direcció de Génova, que ha definit com "una revolució i no una renovació". Persones que el coneixen expliquen que se sent aliè a l'estil de la candidata del PP per Barcelona, Cayetana Álvarez de Toledo. Només faltava que l'avui candidata hagi recuperat per un acte de campanya Aleix Vidal-Quadras, ara fora del partit i enemic històric dels Fernández.\nLa nit del 28-A\nJorge Fernández encara va encapçalar la candidatura del PP per Barcelona en les dues eleccions espanyoles amb Rajoy al davant del partit, el 2015 i el 2016. Però després de la investidura darrera del gallec, va ser rellevat per Juan Ignacio Zoido. La nit del 28-A, l'exministre va ser a la reunió de la cúpula del PP a Catalunya que seguia els resultats.\nLa nit de les últimes eleccions espanyoles, Fernández va mostrar-se molt crític amb la davallada d'Álvarez de Toledo i va abandonar la reunió de la cúpula visiblement molest\nQuan es va confirmar la catàstrofe -els conservadors passaven de quatre a una diputada-, Fernández no es va estar de mostrar-se molt crític amb els resultats i va abandonar la trobada visiblement molest. En aquella sessió, amb prou feines va saludar Álvarez de Toledo.\nUn llarg cant del cigne\nLa seva sortida del primer pla va coincidir amb poc temps de diferència amb la del seu germà, Alberto Fernández, que va ser rellevat com a cap de cartell a les municipals de Barcelona després de dècades al consistori. Era l'inici del cant del cigne de l'anomenat fernandisme. Però es tracta d'un cant que es pot allargar.\nEls dos germans Fernández van acumular amb els anys una potent xarxa de relacions internes en el PP. Els coneixedors de la vida interna de la formació asseguren que l'ombra del fernandisme és encara forta en molts comitès locals, que ara veuen com des de Madrid se'ls envia una candidata desarrelada en la seva circumscripció i amb unes maneres que els desagraden.\nUna pèssima relació amb Aznar\nÁlvarez de Toledo, forjada en el caliu de la FAES de José María Aznar, ha provocat ja algunes enganxades amb els populars catalans. Algunes de les tensions tenen un origen llunyà. Els Fernández Díaz mai van tenir bona sintonia amb Aznar ni amb el món de la FAES. Diuen que l'expresident no ha oblidat mai l'hostilitat que el fernandisme havia mostrat davant l'ascens d'Aznar al lideratge suprem del partit.\nEls Fernández Díaz mai van tenir bona sintonia amb Aznar ni amb el món de la FAES, i viceversa\nSon pocs els qui ho recorden, però Fernández havia donat suport a Antonio Hernández Mancha a finals dels vuitanta, efímer líder anterior a l'arribada d'Aznar, de qui era rival. D'aquells anys neix l'aliança entre els Fernández i Rajoy, qui també va apostar inicialment per Hernández Mancha. També en política, les enemistats resisteixen el pas del temps. Com diu el refranyer, per fondo que sigui el foc, el fum sempre respira.\nMalestar al PP per la campanya d'Álvarez de Toledo\nVidal-Quadras i els fundadors de Ciutadans s'alineen amb Álvarez de Toledo\nEleccions espanyoles 10-N, Política, eleccions espanyoles 2019, Jorge Fernández Díaz, PP, Cayetana Álvarez de Toledo, Alberto Fernández Díaz\nQuè, no et volen per massa o per poc feixista ?\nPer pere p el 6 de novembre de 2019 a les 20:46\nQuè, no et volen per massa o per poc feixista ?. O pot ser perquè no ho afines prou be ?


12 Juny, 2009 6 Novembre, 2014 / Ajuntament de Sant Feliu de Llobregat\nEl passat 9 de juny la Generalitat va aprovar el decret que regula el certificat oficial per poder acreditar coneixements sobre Tecnologies de la informació i la Comunicació (ACTIC). Amb aquest certificat els ciutadans tindran la possibilitat d’acreditar davant qualsevol instància pública o privada la capacitat que tenen en matèria de Tecnologies de la Informació i la Comunicació.\nL’objectiu és millorar la formació, la utilització i l’eficàcia en l’ús de les TIC des d’un punt de vista social i econòmic. A més, es fomenta la integració de les empreses i la ciutadania a la societat de la informació, tot contribuint a la cohesió digital de la societat catalana, evitant la fractura digital i contribuint a la cohesió social i vertebració territorial de Catalunya.\n– Notícia publicada el 09/06/09 al portal www.gencat.cat\n– Acreditació de competències en tecnologies de la informació i comunicació (ACTIC)\n– Presentació del Projecte (PDF)\n– Posts publicats al Blog de Sant Feliu On Line: Febrer 2008, Setembre 2008\nAjuts i subvencions, Formació, professionals TIC\n← Documentació de la jornada ‘Aplica les TIC al teu negoci’\nA l’estiu: cursos TIC al Cibernàrium →


Es presenta Gamebcn, la incubadora de projectes de videojocs – Cultura Digital\nEs presenta Gamebcn, la incubadora de projectes de videojocs\n08/10/2014 marisolbcnDeixa un comentari\nNeix Gamebcn, un programa que permetrà la transformació de projectes de videojocs en empreses consolidades i amb gran potencial de creixement. Gamebcn és una iniciativa de la incubadora de negocis Incubio, el Departament de Cultura, a través de l’Institut Català de les Empreses Culturals, i Caixa Capital Risc, la gestora de capital risc de “la Caixa”, compta amb Barcelona Activa com a partner estratègic, i amb Osborne Clarke com a sponsor.\nUn dels principals objectius d’aquest programa és donar continuïtat als projectes amb major potencial que sorgeixin dels programes universitaris especialitzats i acompanyar-los per a que puguin constituir-se en noves startups, així com posicionar Barcelona com un hub pel sector del gaming al sud d’Europa i fomentar l’atracció global de talent. Per això, Gamebcn dirigirà els diversos equips de desenvolupament seleccionats a través de diverses fites: constitució de l’empresa, fundraising, time to market, monetització i màrqueting.\nPer optar al programa d’incubació, els equips candidats s’ha de registrar a http://www.gamebcn.co abans del 12 d’octubre. Es seleccionaran fins a 10 equips en base a la qualitat del projecte, la seva capacitat d’execució i el feedback dels seus tutors entre altres criteris. Durant 4 mesos, els equips seleccionats s’instal·laran al Barcelona Growth Centre i rebran formació i suport per part de reconeguts professionals de la indústria com Daniel Sánchez Crespo de Novarama, Xavier Carrillo, de Digital Legends, Gerard Fernández de Omnidrone i Ramon Nafria de A Crowd of Monsters, entre altres.\nD’aquesta manera, tots els professionals que participin adquiriran una formació i preparació que els permetrà desenvolupar projectes consolidats. Al final del procés d’incubació, se celebrarà un Demo Day, un esdeveniment de presentació en el que els projectes participants mostraran els seus desenvolupaments davant d’inversors i empreses editores.\nEn una segona etapa, els tres millors equips optaran a una fase d’acceleració amb una durada de vuit mesos. En aquest període, el projectes treballaran per a convertir-se en empreses d’èxit i els seus projectes, en productes. Per tal d’aconseguir-ho, comptaran amb l’assessorament de mentors i accés als serveis d’Incubio.\nBBsuit, la roba que purifica l'aire i et connecta via wifi\n20 formes en que una internet de molt alta velocitat canviarà la teva vida en 2025


De Toledo: "Només faltaria que un espanyol no es pugui presentar en les generals en una província espanyola"\nPublicat 18/03/2019 12:33CET\nLIBRES E IGUALES - Archivo\nDiu que parlar catal "no és un requisit obligatori" i que ella parla "la llengua comuna de milions de catalans"\nLa cap de llista del PP per Barcelona al Congrés, Cayetana Álvarez de Toledo, ha subratllat aquest dilluns que el 28 d'abril se celebren unes "eleccions espanyoles" i ha defensat el seu dret a presentar-se per la província de Barcelona, de la mateixa manera que la ministra catalana Meritxell Batet va concórrer per Madrid en les generals del desembre del 2015.\n"Són unes eleccions espanyoles. I només faltaria que un espanyol no es pugui presentar en unes eleccions espanyoles per una província espanyola", ha declarat Álvarez de Toledo, per avisar que si s'avala aquesta "manera de pensar" estaria "triomfant un projecte que converteix en estrangers els ciutadans" .\nEn aquest sentit, Álvarez de Toledo --que té previst presentar aquest dimecres a Barcelona la seva candidatura-- ha recalcat a Europa Press que ella no ha de "demanar permís a ningú per defensar l'Espanya constitucional des de Catalunya".\n"LA LLENGUA NO POT SER UN FACTOR DE DIVISIÓ"\nDesprés que l'eurodiputat del PP Santi Fisas li hagi retret que cregui que no parlar catal dona més sentit a la seva candidatura, la candidata del PP per Barcelona ha rebutjat haver "dit aix" i s'ha reafirmat en les declaracions públiques que va fer dissabte passat.\n"Cada vegada que els nacionalistes diguin que jo no em puc presentar per Barcelona per no ser catalana o no parlar catal es reafirmar el sentit del meu projecte, que és combatre un procés que vol convertir en estrangers la meitat dels catalans i el conjunt dels espanyols", ha reiterat.\nDavant del fet que ella no parli catal, ha subratllat que aix "no és un requisit obligatori" i ha indicat que parla "la llengua comuna de milions de catalans", per la qual cosa espera comunicar-se amb tots ells. "Aquest és el meu objectiu, la llengua no pot ser un factor de divisió, vull comunicar-me, vull sumar i reforar vincles entre els espanyols", ha afegit.\nNO HA PARLAT AMB DOLORS MONTSERRAT\nÁlvarez de Toledo ha assenyalat que el PP catal li ha demanat sumar forces i defensar l'Espanya de la "llibertat i la igualtat" enfront d'un projecte que vol la "divisió" i "promou l'odi i la xenofbia". Aix sí, ha adms que no ha parlat amb l'exministra Dolors Montserrat, que en les últimes setmanes apareixia en les quinieles com la possible cap de llista per Barcelona.\nA més, ha assenyalat que seguiran "arrencant llaos grocs dels carrers" de Catalunya perqu aquests llaos el que volen és "la segregació, la xenofbia i la divisió a Catalunya". "Pablo Casado té claríssim qu ha de fer a Catalunya i si no, jo no estaria fent aquest pas", ha assegurant als periodistes, després d'assistir en la conferncia del candidat del PP a l'Ajuntament de Madrid, José Luis Martínez-Almeida organitzada per Economia Frum.\nQUAN ES VA FORJAR EL SEU FITXATGE?\nPrviament, en una entrevista a Antena 3, Álvarez de Toledo ha assenyalat que el seu fitxatge pel PP per a la llista de Barcelona es va forjar la setmana passada, quan Casado li va oferir el lloc. La decisió, ha explicat, la va prendre aquest divendres a última hora, per la qual cosa va trigar "diversos dies" a pensar-ho, i es va decidir per la seva vinculació amb Catalunya i per la seva preocupació pel que passa all des de fa molts anys.\n"Em va semblar una excellent idea, darrere d'aquesta candidatura hi ha una visió política que va més enll de la meva presncia, i és que ningú no ha de demanar permís a ningú per defensar l'Espanya constitucional des de Catalunya o des de qualsevol punt d'Espanya", ha afegit, per recalcar que "cada centímetre quadrat d'Espanya pertany als catalans i cada centímetre quadrat de Catalunya ens pertany a cadascun dels espanyols".\nLa candidata del PP ha apuntat sobre les candidates del PSOE (Meritxell Batet) i de Cs (Inés Arrimadas), que ella vol "eixamplar la base constitucional al territori, i ha subratllat que ella s'enfronta "al grup de Puigdemont, al d'ERC i al dels que creen divisió, segregació i xenofbia". Ha agregat que aquests són els seus adversaris, i ha apuntat que la base constitucional "en qu es troba Arrimadas i altres persones, sigui el més mplia possible" i que s'ofereixi la oferta més gran possible.\nREAGRUPAR FORCES DAVANT DE LA "DEVASTACIÓ"\nEn aquest sentit, ha assenyalat que la fragmentació en el centre i el centre dreta "és molt perillosa" i veu necessari "reagrupar forces". "Els independents hem de fer el pas per forjar una majoria enfront dels que vénen a causar devastació, devastació econmica i una gran degradació política", ha afegit, per després matisar que "la visió narcisista" del poder de Pedro Sánchez que el fa sobreviure a costa de tot és "perillosíssima".\nPreguntada per les crítiques que ha abocat en els últims anys contra el PP de Rajoy, Álvarez de Toledo ha explicat que ella ha denunciat i mirat amb preocupació "els moments difícils" que el partit ha viscut. En aquest punt, ha assenyalat que té competidors en un espai que abans dominava hegemnicament i que ara cal intentar sumar forces i que "lideri amb el mxim d'escons possibles" i evitar que es perdin en llocs per divisions innecessries".\nEn la seva opinió, el lideratge de Casado canvia "molt" la perspectiva, i per aqeust motiu ha decidit entrar un altre cop en la política. "No m'hagués incorporat una altra vegada en la política si no cregués que el PP far i dir el que ha de fer, i a Catalunya és d'una mxima fermesa contra el nacionalisme, la xenofbia i la segregació".


La web de comerç en línia de Manacor ja està activa – Revista07500\non 13/05/2020 13/05/2020 comerç\nLa web de comerç en línia de Manacor ja està activa\nLa nova plataforma de comerç i producte local impulsada per l’Ajuntament obri amb 120 productes\nLa plataforma de comerç en línia demanacor.com ha obert avui dimecres amb vint comerços donats d’alta i cent vint productes de tota classe; unes dades que s’espera que s’incrementin durant els primers dies de la plataforma. És gratuïta i té la intenció d’oferir el servei a totes les botigues, comerços, pimes i establiments turístics del municipi que així ho desitgin.\nL’objectiu és ajudar-los a millorar les vendes i promocionar els productes, fer-los més accessibles a través d’Internet i fidelitzar la clientela, mentre duri el confinament però sobretot després, ja que som conscients que hi haurà certes restriccions a l’hora d’anar a comprar. Segons la regidora de Comerç, Maria Antònia Truyols, “si la pandèmia ha estat l’excusa, la continuïtat del portal serà l’èxit”. A més, ha volgut animar als establiments que no han fet la passa a fer-la. “Hem de fer esforços per dinamitzar el comerç local i frenar, en la mesura del possible, les plataformes digitals; en aquest sentit, cal molta conscienciació”, ha exposat.\nLa nova plataforma ha tingut la implicació dels departaments de Comerç i Turisme, sobretot, però també la implicació d’altes regidories i el respectiu funcionariat, la suma dels quals han arribat a contactar amb fins a 1.055 establiments d’arreu del municipi per tal d’explicar el projecte.\nPrevious Article Els 'observadors mirall': els qui miren per la seguretat dels EPI de l'hospital\nNext Article L'Hospital desmenteix el rumor sobre l'ocultació de més pacients amb COVID-19


Vaga a Grècia en el sector de les telecomunicacions | co.bas Catalunya\nIniciNoticies i ComunicatsNoticiesInternacionalVaga a Grècia en el sector de les telecomunicacions\nDijous 11 de desembre dues de les empreses de telecomunicacions més importants de Grècia van fer vaga, FOTHnet, proveïdor d’Internet, i WIND, proveïdor d’Internet i de telefonia mòbil. Entre totes dues empreses sumen centenars de treballadors. La vaga va ser convocada pels sindicats locals i pel sindicat de treballadors de Telecomunicacions i TI (SETIP) d’Atenes.\nEs va convocar per exigir la signatura de convenis col·lectius que millorin les condiciones de treball, especialment als Call Center, i l’eliminació de la subcontractació. La participació a la vaga va ser massiva en totes dues empreses, sobre tot a FORTHnet, on malgrat la forta pluja els treballadors es van reunir i van decidir constituir de seguida una Assemblea General per organitzar accions de lluita més fortes.\nD’altra banda, a WIND la Companyia va intentar respondre a la vaga amb un tancament patronal, acte que va rebre d’immediat la condemna dels sindicats. Per tal de poder donar suports a les vagues, la STIP va organitzar piquets en ambdues empreses i va dur a terme una campanya massiva d’informació sobre la vaga i les reivindicacions dels treballadors a totes les empreses del sector, i així estendre la solidaritat amb la lluita i promoure la coordinació i l’acció conjunta dels treballadors de les diferents empreses de telecomunicacions. Al seu comunicat de premsa SETIP assenyala que “Seguirem endavant amb la coordinació de la lluita a les diferents empreses, contra l’atac coordinat dels empresaris, la finalitat comuna dels quals és l’abolició dels drets dels treballadors. El nostre objectiu és firmar un conveni col·lectiu que s’apliqui a tots els treballadors de la branca de telecomunicacions i de TI.”


Ten visita terrenys nova caserna Guàrdia Civil Onda | Castellón Información\nLa subdelegada de Govern visita els terrenys que Onda ha posat a la seua disposició per a la caserna de la Guàrdia Civil\nHuguet destaca l’interès de Ten en solucionar la situació i recorda que la instal·lació dóna servei a diversos pobles del voltant\nL’Ajuntament d’Onda continua amb les reivindicacions per a la construcció de la nova caserna de la Guàrdia Civil a la localitat. Així, la Subdelegada del Govern a Castelló, Soledad Ten, ha visitat les instal·lacions que ara existeixen a la localitat i els terrenys que el consistori ha posat a la disposició del Govern. L’alcalde d’Onda, Ximo Huguet, i l’alferes del lloc han acompanyat a la representant governamental i el primer edil ha indicat que, “a diferència de l’anterior subdelegat, hem comprovat que Ten té interès per solucionar aquesta situació, ja que en dos mesos hem mantingut una reunió a Castelló, una altra a Onda i ara s’ha desplaçat a visitar el terreny ‘in situ’ i comprovar en la situació que treballen els agents. No obstant açò, l’equip de govern d’Onda va a seguir reivindicant la construcció de la nova caserna de la Guàrdia Civil en el municipi perquè pensem que és un dret dels nostres veïns que els agents que han de vetlar per la seva seguretat treballen en les condicions òptimes i no com ho porten fent fins a dia d’avui, en unes instal·lacions indignes, que s’han quedat obsoletes i que per res compleixen amb la funció que haurien de complir, tal com hem pogut comprovar”.\nCal recordar que en aquesta legislatura l’alcalde ha reclamat en diverses ocasions al Govern de Rajoy la construcció d’aquestes noves instal·lacions, que ja compten amb un terreny cedit pel consistori, i que en el passat mes de maig es va arribar a reunir amb el director general de Guàrdia Civil, José Manuel Holgado, per a tractar aquest tema. “Hem arribat fins a les més altes instàncies de responsabilitat després d’insistir molt i de lluitar pels interessos de la nostra ciutadania. És per açò pel que no anem a parar la reivindicació i anem a seguir demandant la nova caserna”, ha comentat Huguet.\n“Tinc clar que és el meu deure com a alcalde reivindicar allò que li pertany als onders. Per açò, anem a seguir sol·licitant el que ens correspon i li l’he explicat a la representant en la província a Castelló, que ha escoltat les reivindicacions onderes. A més, cal destacar que des de l’aquarterament d’Onda es dóna servei a una gran quantitat de pobles del nostre al voltant, que també precisen d’unes bones prestacions”, ha conclòs l’alcalde.\ncaserna14 guardia civil869 onda3820 Soledad Ten36 subedelegada de Govern1 terrenys16 visita396 Ximo Huguet307


Introducció de 316 tubs d’acer inoxidable - Informació de la indústria - Shaanxi Huitong Special Steel Co., Ltd\nIntroducció de 316 tubs d’acer inoxidable\nLa canonada d’acer inoxidable 316 és una franja buida d’acer rodó, que s’utilitza àmpliament en canonades de transport industrial com a petroli, productes químics, mèdics, alimentaris, indústria lleugera, instrumentació mecànica i components estructurals mecànics. A més, quan la flexió i la resistència a la torsió són iguals, el pes és lleuger, per la qual cosa també s’utilitza àmpliament en la fabricació de peces mecàniques i estructures d’enginyeria. S'utilitza també per produir diverses armes convencionals, barrils, petxines i així successivament.\nLes principals varietats de 316 canonades d'acer inoxidable es poden dividir en: 316 tubs d'acer inoxidable brillant, 316 tubs decoratius d'acer inoxidable, 316 tub capil·lar d'acer inoxidable, 316 tubs soldats d'acer inoxidable, etc. El tub d’acer inoxidable 316L té un contingut màxim de carboni de 0,03 i es pot utilitzar en aplicacions on el recobriment no és possible després de la soldadura i es requereix una màxima resistència a la corrosió. No obstant això, l'acer inoxidable 316 no es pot endurir mitjançant tractament tèrmic. El rendiment general del grau d’acer és millor. En condicions d’alta temperatura, quan la concentració d’àcid sulfúric és inferior al 15% i superior al 85%, l’acer inoxidable 316 té un ampli ventall d’usos.\nL’acer inoxidable 316 també és resistent a l’erosió per atmosferes industrials marines i agressives. La resistència a la calor 316 d'acer inoxidable té una bona resistència a l'oxidació en un ús intermitent per sota de 1600 ° C i un ús continuat per sota de 1700 ° C. En el rang de 800-1575 graus, és preferible no aplicar-se contínuament 316 acer inoxidable, però quan l’acer inoxidable 316 s’utilitza contínuament fora d’aquest rang de temperatura, l’acer inoxidable té una bona resistència a la calor. El recuit es realitza a una temperatura que oscil·la entre 1850 i 2050 graus, seguit d'un recuit ràpid i un refredament ràpid. L’acer inoxidable 316 no es pot endurir mitjançant tractament tèrmic. L’acer inoxidable 316 té bones propietats de soldadura. Es poden fer servir tots els mètodes de soldadura estàndard. Per soldar, es pot utilitzar per a la soldadura 316Cb, 316L o 309Cb barres d’acer inoxidable o canyes de soldadura segons l’aplicació. Per obtenir una millor resistència a la corrosió, la secció d'acer inoxidable soldada de 316 requereix recobriment posterior a la soldadura. Si s’utilitza acer inoxidable 316L, no cal recobrir post-soldadura.\n←Un parell de: a què es pot fer servir la placa d’acer inoxidable duplex 2205?\nSegüent: quin és l'ús del tub d'acer inoxidable 304L→


04.1. El procés cap a la victòria aliada, 1942-1945  | Perspectiva històrica del món contemporani (UAB) | Unybook\n04.1. El procés cap a la victòria aliada, 1942-1945 (2016)\n04.1. El procés cap a la victòria aliada, 1942-1945\nPerspectiva Històrica del Món Contemporani 16-03-2016 IV. EL PROCÉS CAP A LA VICTÒRIA ALIADA, 1942-1945 Cap al gran bloc aliat La Gran Bretanya i els EUA són aliats comercials, però els primers cerquen una aliança militar que els permeti capgirar el rumb de la guerra.\nLa hi ofereixen als nord-americans el gener del 1941, un cop guanyada la Batalla d’Anglaterra. El plantejament dels EUA davant d’aquesta oferta és la següent: en cas d’intervenció bèl·lica, els britànics hauran de desfer-se del seu imperi colonial per tal de disposar de lliure accés a l’Àsia; i, a més, necessitaran un altre aliat militar. Qui té més números és l’URSS, que primer, però, hauria de trencar el pacte amb el III Reich. Aquest bloc aliat començarà a gestar-se al llarg d’aquell any: el maig del 1941 els nord-americans expandiran el seu bloqueig comercial als alemanys, i el 14 d’agost del 1941 els EUA i la Gran Bretanya impulsaran conjuntament la Carta Atlàntica, un programa de mínims del bloc aliat que inclou els següents punts i que seran les bases per a l’aliança: Renúncia a guanys territorials Dret de tots els països d’escollir els seus representants Desarmament de les potències agressores Llibertat de comerç i de navegació Impuls d’un mecanisme de cooperació internacional per a evitar nous conflictes (germen de l’ONU) Quan el Japó ataqui els EUA i Alemanya, en amistat amb els primers des del 1936, declari la guerra als nord-americans, es començaran a planificar un seguit d’intervencions coordinades destinades a parar el cop. N’és un bon exemple la 1ª Conferència de Washington (desembre del 1941-gener del 1942), on els EUA i la Gran Bretanya estableixen la col·laboració militar contra el Japó i dibuixen una ofensiva contra l’Eix Roma-Berlín a través d’un atac Perspectiva Històrica del Món Contemporani 16-03-2016 contra la seva rereguarda: l’Àfrica. Es tracta d’impulsar mesures d’urgència de coordinació de la resistència i, alhora, de planificar una ofensiva exitosa contra l’Eix. Aquell gener del 1942 s’arriba a la conclusió, també, que per tal d’evitar els errors comesos en els acords del 1919 no serà signat cap armistici per separat. El bloc aliat farà un pas de gegant el maig del 1942, amb un tractat de cooperació comercial i militar entre la Gran Bretanya i la Unió Soviètica. El juny del 1942, a la 2ª Conferència de Washington, les tropes britàniques i nord-americanes es comprometen a obrir un front a Europa que alleugereixi la pressió alemanya sobre els soviètics i que comenci a recuperar territori davant l’expansió que durant els anys anteriors havia efectuat el III Reich. Cal recordar que l’Exèrcit Roig és qui està posant més efectius i qui té obert un front més ampli davant dels nazis, per la qual cosa és necessari un front a l’Europa occidental. L’agost del 1942, Churchill i el delegat nord-americà enviat a l’URSS, Averell Harriman, comuniquen a Stalin la seva intenció d’atacar a través del continent africà: l’anomenada Operació Torch.\nL’inici de la derrota de l’Eix L’any 1942 s’imposa una nova lògica militar que canvia la dinàmica de la guerra: de la guerra ràpida del començament es passa a una guerra de desgast que té l’objectiu d’afeblir Alemanya per tots els fronts possibles.\nEl novembre d’aquell mateix any, el desembarcament anglo-americà al nord d’Àfrica comença a decantar la balança: les tropes colonials franceses, amb l’almirall François Darlan al capdavant, canvien de bàndol. Això propiciarà la invasió de la França de Vichy i la desaparició de la mínima autonomia de què gaudien els sectors reaccionaris francesos. El maig del 1943, el Deutsches Afrikakorps s’acaba rendint i Alemanya perd 250.000 soldats.\nAl front oriental, els alemanys no tenen tampoc bona fortuna: després de 5 mesos de lluita, el febrer del 1943 es rendeixen i perden la batejada com a Batalla d’Stalingrad. La ciutat soviètica era la porta d’accés als recursos petrolífers de la zona, i tot i entrar a la ciutat enrunada, els nazis es veuen rodejats per l’Exèrcit Roig en un combat enquistat on no compten amb provisions aèries. La rendició final del Mariscal Friedrich Paulus comportarà la Perspectiva Històrica del Món Contemporani 16-03-2016 captura de 300.000 soldats alemanys més i permetrà una contraofensiva soviètica.\nCal afegir també que durant el 1943 tindran lloc un seguit de conferències que seran claus per al futur de la guerra: Conferència de Casablanca, gener del 1943: entre Roosevelt i Churchill. S’imposen els plantejaments d’aniquilació física de l’Eix, que menaran als bombardejos massius per saturació sobre territori alemany.\n5ª Conferència de Washington, maig del 1943: es tracta l’agenda soviètica i es permet a l’Exèrcit Roig un control efectiu sobre Polònia, alhora que s’acorda que l’ofensiva pel nord d’Europa es farà via França.\nConferència del Québec, agost del 1943: amb la participació dels EUA, l’URSS i la Gran Bretanya, s’acorda la reconstrucció de la Societat de Nacions (futura ONU).\nConferència del Caire, novembre del 1943: Churchill, Roosevelt i Txiang Kai-Shek tracten la independència futura de Corea i la gestió dels territoris actualment controlats pels japonesos. El líder dels nacionalistes xinesos acaba essent convençut de la necessitat del suport exterior del Komintern.\nConferència de Teheran, novembre-desembre del 1943: es coordinen les maniobres aliades amb la resistència partisana iugoslava, un dels principals exponents de la qual és Josip Broz Tito. A més, britànics i nord-americans asseguren als soviètics que estan acabant de coordinar el desembarcament al nord de França: l’Operació Overlord.\nEl salt a Europa L’entrada al continent europeu es farà a través de Sicília, controlada pels exèrcits aliats l’agost del 1943, des d’on faran el salt a la Itàlia feixista.\nL’amenaça de l’arribada dels aliats té conseqüències nefastes per a Benito Perspectiva Històrica del Món Contemporani 16-03-2016 Mussolini: Víctor Manuel III el destitueix el mes de juliol d’aquell any i posa al capdavant del país el general conservador Pietro Badoglio. Els alemanys, que tenen en compte el precedent de la traïció de la França colonial, envaeixen Itàlia, rescaten Mussolini de la presó i l’estableixen com a cap de la República Social Italiana o República de Saló. La Itàlia monàrquica declara la guerra a la RSI i al III Reich, donant lloc a una guera civil italiana amb els exèrcits aliats ja presents a la península. La capitulació de la República Social Italiana tindrà lloc el 28 d’abril del 1945.\nL’escenari francès és també essencial per al triomf sobre l’Eix: el 6 de juny de 1944, el Dia D, té lloc el desembarcament aliat a Normandia. Aquest es veu afavorit per l’operació de contraespionatge duta a terme per l’agent doble britànic Garbo, nom en clau de Joan Pujol, que va fer creure els alemanys que el desembarcament era només una maniobra de distracció i que realment tindria lloc a Calais. L’operació és un èxit i conclourà amb la presència, a França, de 3 milions de soldats aliats i 1000 carros blindats dirigits per Dwight Eisenhower que avançaran lentament per dos motius principals: per tal d’evitar deixar bosses de soldats alemanys a la rereguarda i per les dificultats creades arran de la destrucció de les infraestructures franceses. La conquesta absoluta de tot el nord de França serà l’inici de la contraofensiva final dels aliats per arribar al cor del III Reich i es veurà complementada amb un altre desembarcament a Marsella, l’agost del 1944. El desembre del 1944 es produeix la darrera gran contraofensiva alemanya a les Ardenes, i el 24 d’aquell mes els nazis es troben amb una situació preocupant: tornen a tenir les mateixes fronteres que abans de la confrontació mundial. Es decreta la mobilització dels alemanys menors de 16 anys i dels majors de 60 anys i es practica una estratègia de terra cremada.\nLa derrota d’Alemanya i del Japó Hitler es suïcida al seu búnker el 30 d’abril del 1944, i el 2 de maig del 1945 l’Exèrcit Roig entra a Berlín. El 8 de maig del 1945 Alemanya es rendeix incondicionalment, si bé la rendició final de facto dels darrers homes que encara combaten en nom del III Reich té lloc el 23 de maig. A l’Àsia, però, la Perspectiva Històrica del Món Contemporani 16-03-2016 guerra continua: els EUA donen suport a les guerrilles autòctones antijaponeses, que acceleren el procés de descolonització, i els japonesos combaten aferrissadament a través dels kamikazes i de la lluita tot seguint l’estricte codi Bushido dels samurais. Mentrestant, el projecte atòmic nordamericà prospera: si bé les investigacions arreu del món es trobaven al mateix nivell l’any 1940, els EUA van potenciar la línia nuclear en l’estratègia de guerra de desgast mentre que els nazis van prioritzar el desenvolupament dels coets V-1 (míssil de creuer) i V-2 (míssil balístic d’una sola etapa) tot potenciant l’estudi del motor a reacció, essent-ne l’artífex Wernher von Braun.\nL’èxit de l’anomenat Projecte Manhattan nord-americà es veu reflectit en el llançament de les bombes Little Boy i Fat Boy sobre les ciutats japoneses de Hiroshima i Nagasaki, que menarà a la rendició incondicional japonesa, el 15 d’agost del 1945.


El mercat dels romàntics | FET a TARRAGONA\nEl mercat dels romàntics\nPublicat el 9 de Desembre, 2016\nJosep M. Salvat i Rosa M. Rovira, un dissabte al matí a la parada del mercat de pagès de la plaça del Fòrum. Foto: GERARD RECASENS.\nA Josep Maria Salvat se li entelen els ulls quan s’adona que passen les setmanes i que el 2016 s’esgota. Quan arribi Nadal, s’haurà acabat el vell costum d’anar-se’n, dissabte rere dissabte, cap a la plaça del Fòrum de Tarragona, col·locar caixes a primeríssima hora del matí i passar-se hores saludant i fent petar la xerrada amb clients dels de tota la vida, altres de fidelitzats més recentment, o curiosos que treuen el nas en una de les darreres mostres de la Tarragona rural al cor de la Part Alta, sovint punt neuràlgic per a turistes i transeünts.\nMatins de dissabte amb la noble –i senzilla– intenció de guanyar-se la vida de la manera com ho ha fet tota la vida: a la terra, tot i les múltiples batalles que cada cop obstaculitzen més les coses a la pagesia. Des de fa dècades, cada dissabte baixava a Tarragona, des de Torredembarra, amb el seu germà Anton. Ara que la salut li ho impedeix, l’acompanya Rosa Maria Rovira, la seva cunyada. Ella es jubilarà al desembre i això estroncarà la continuïtat de la parada, perquè Salvat ja té 72 anys i, jubilat com està, s’hi dedica com a hobby.\nSalvat és un dels pals de paller que aguanta el mercat agrari del Fòrum cada cap de setmana. Tot i que en el seu cas no hi participa, també es munta els dimecres, amb un contingent encara més reduït de parades. “Vinc al mercat des de fa 56 anys i sóc el paradista més veterà de la plaça”, explica orgullós, mentre recorda, però, que ja hi havia tret el cap anys abans, de petit, quan se celebrava al carrer de les Coques i hi acompanyava el seu pare, a dalt del carro. “Ara és radicalment diferent: llavors hi havia moltes més parades, de pagesos vinguts dels pobles del voltant de la ciutat, des del Morell fins a Vila-seca, passant per la Torre o Constantí”, comenta sobre un mercat que ha anat a menys amb la davallada de la petita agricultura local.\nLa pèrdua de la clientela a les parades ha minat, i de quina manera, l’estat de salut d’aquest vincle romàntic de la ciutat amb la Tarragona de tota la vida. “La proliferació de supermercats hi ha influït clarament, però també hem de tenir en compte que els hàbits alimentaris han canviat”, creu Salvat. “Fa 30 anys veníem molt de planter per a pagesos: ara no s’hi dedica ningú. Llavors veníem verdura en conserva, però ara ja no té sortida”, exemplifica de seguida.\nBen a la vora de la seva parada, un jove venedor coincideix amb ell. Charlie Freire ve al mercat des de fa deu anys, procedent de Bonastre: “En una dècada he vist una baixada important de gent”, apunta, alhora que fa una doble crítica. D’entrada, a alguns paradistes, de qui diu que “n’hi ha que no són pagesos, senzillament revenen allò que compren, i per tenir un producte d’aquesta mena és lògic que el client l’acabi obtenint al supermercat”. Però Freire també pensa que l’impediment d’arribar amb cotxe fins a la plaça del Fòrum ha fet decréixer notablement el nombre de clients: “Quan van començar a multar per aparcar a prop, es va notar una punxada considerable; a la gent li era més accessible poder aparcar a la vora per carregar la compra”.\nAquest és un fragment del reportatge que publiquem íntegrament al número 20 del FET a TARRAGONA. Ajudan’s a fer viable aquest producte periodístic singular, tarragoní i de qualitat comprant la revista o fent-te’n subscriptor ara. Són només 30€ l’any i rebràs totes les publicacions còmodament al teu domicili.\nSi vols tastar el FET, demana’l a les llibreries La Capona, La Rambla, Adserà i a Cal Matias (Serrallo). Hi trobaràs de regal una publicació de 20 pàgines dedicada al Circ romà que forma part del col·leccionable ‘Tàrraco, Patrimoni Mundial. Una nova visió’.\nJosep M. Salvat\nmercat plaça del Fòrum


Cansalada: noves propostes gourmet i 5 receptes creatives | Gastronosfera\nInici > Tendències > Cansalada: noves propostes gourmet i 5 receptes creatives\nAllò que distingia al segle passat un gran restaurant era l'ús de les matèries primeres més cares i exclusives: foiegras, caviar, tòfona, faisans, pulardes.... tot allò que el comú dels mortals no podia menjar si no era en comptades ocasions era el que omplia les cartes dels més exclusius menjadors.\nAra, després de la revolució que ha viscut la nostra cuina des de finals del segle XX, els menús degustació dels restaurants més estrellats s'han omplert de productes barats tractats amb noves tècniques, i ningú s'estranya que el plat estrella sigui un ou de gallina, encara que sigui cuit a baixa temperatura i ben acompanyat, o un tros de cansalada, això sí, amb una llarga elaboració i ficada dins d'un mollete, que ara sembla el panet de moda. Cansalada ibèrica de la marca més famosa de pernil, però cansalada al cap i a la fi.\nLa cansalada, la part grassa del porc situada entre la pell i la carn, sempre havia sigut un menjar pobre, de pagès, perquè un cop salada, es pot conservar durant molt de temps, és l'element que dura més després de la matança del porc, juntament amb les llonganisses. Tant la cansalada blanca, sense gens de carn, que habitualment s'afegeix als guisats de llegums i a les escudelles o es cou a la paella per fondre'n el greix i fregir-hi verdures (com el famós trinxat de patata i col), com la cansalada viada, que ve de la zona del coll o del ventre del porc i té més teixit muscular i menys greix i normalment es conserva en sal o fumada (bacó).\nQuan el país va sortir de la postguerra i el progrés econòmic es va estendre, i amb l'arribada dels nous hàbits alimentaris i la preocupació per la línia, la cansalada va ser demonitzada per la dietètica, va quedar reduïda a la cuina rural i va desaparèixer dels restaurants com van desaparèixer els cigrons, als quals anava sovint associada.\nPerò la cansalada, sobretot la papada o la del ventre, a banda del seu contingut gras, té una increïble potència de sabor alhora que una textura melosa si es cou bé que la fa irresistible al paladar. El desaparegut xef Santi Santamaria, un dels artífexs de la transició de la cuina tradicional a la cuina moderna a Catalunya, tenia debilitat per la cansalada, i la va introduir en molts plats, com després han fet la majoria de grans cuiners.\nS'atribueixen a Ferran Adrià els raviolis de cansalada, fets amb làmines de cansalada tallades molt fines esteses creuades i farcides amb tota mena d'ingredients, de manera que en tancar les làmines sobre si mateixes s'obté un paquetet que després només amb una mica de calor es desfarà i impregnarà del seu sabor el farcit.\nRepassant la carta actual d'alguns restaurants de Barcelona, i per posar només tres exemples, trobem que Dani Lechuga, millor cuiner jove el 2010, ofereix una vieira amb papada que ha agafat molt de renom; Oriol Ivern té a la carta una papada lacada, i en el restaurant bandera d'Albert Adrià triomfa un mollete de papada amb llardó i crema de mozzarella. I també he vist cansalada ibèrica amb parmentier i caviar, entre d'altres. Si aneu a Tàrrega, Albert Marimon, millor cuiner de l'any 2013, us posarà d'aperitiu de cortesia una mousse que quan l'unteu sobre una torradeta us sorprendrà, perquè no és ni més ni menys que cansalada salada triturada fins obtenir una mena de puré de gust deliciós.\nEl crític gastronòmic Rafael García Santos sosté que la cansalada viada, la panceta, és "el pernil proletari", i segurament té raó, i creu que es va reintroduir a l'alta cuina per la impossibilitat de cuinar el pernil, ja que amb el foc s'asseca, es potencia el gust salat i perd el que ell anomena manjarosidad.\nEl cert és que la cansalada és un producte barat i versàtil, que permet als restaurants fer preparacions gustoses amb poc cost de matèria primera, cosa que compensa l'alt cost de la nombrosa mà d'obra que requereix un restaurant gastronòmic. Evidentment, la qualitat de la cansalada depèn de la qualitat del porc i de com ha estat conservada, i les millors que podem trobar avui són segurament la de porc ibèric i la de porc de la raça Duroc, però ben tractada, amb una peça de qualsevol altra raça es poden obtenir grans resultats.\nL'ofereixen sovint cuita al buit a baixa temperatura, bullida durant hores amb verdures o confitada en oli, de totes maneres queda molt tendre, i després se li pot fer una capa cruixent passant-la per una paella ben calenta i oferir un contrapunt, per exemple, a un peix o en una crema.\nCom també podem trobar raviolis com els que hem explicat abans, o filets de peix cuits amb una camisa de cansalada ibèrica tallada finíssima que en desfer-se amb l'escalfo donarà un sabor molt especial al fruit del mar.\nLa trobareu tant sola com associada a altres productes, aquest sí, de preu elevat: alguns cuiners han embolicat la tòfona, sencera o a làmines, amb talls finíssims de cansalada, o l'han barrejat amb salses orientals com la que us expliquem amb salsa teriyaki. I Santi Santamaria va fer famosa la seva cansalada amb caviar. Sigui com sigui, si en teniu l'ocasió, tasteu-la, amb mesura, això sí, però no us n'esteu perquè en el greix és on hi ha més sabor i la cansalada al paladar no té discussió.\nPANETS AL VAPOR AMB CANSALADA\nDe Cuina amb Joan Roca. Ed. planeta\n- 20 panets cuits al vapor (pa xinès)\n- 15 g de cogombre fresc\n- Opcional: fulles de persil·la (shisho)\n- 400 g de cansalada viada fresca\n- 75 g de sucre morè\n- 40 g de porro\n- 75 g de ceba\n- 1/2 bastonet de canyella\n- 2 g de gingebre\n- En una petita cassola posem tots els ingredients del farciment amb les verdures tallades petites per fer-ne una bresa. Cobrim la cassola amb un cercle de paper sulfuritzat a manera de tapa. Ho cuinem durant 1 hora i deixem refredar l'elaboració dins l'aigua.\n- Tan bon punt estigui freda, tallem la cansalada a trossos de 50 grams i la preparem per escalfar al forn o al microones.\n- Reduïm la salsa restant de la cassola fins que quedi densa i la refredem.\n- Escalfem la cansalada i la introduïm encara calenta al panet de vapor juntament amb un parell de rodanxes de cogombre i la salsa de carn. Acabem decorant el panet amb fulles de peril·la.\nPer preparar els panets al vapor (pa xinès)\n- 25 g d'aigua\n- 2 g de llevat en pols\n- 12 g d'oli de gira-sol\n- Mesclem el llevat fresc amb l'aigua tèbia.\n- Fem un volcà amb la farina, el sucre i la sal i al centre hi incorporem els altres elements líquids (la llet i l'oli), el llevat dissolt en aigua i el llevat en pols. Barregem tots els ingredients i els pastem fins a aconseguir una bola llisa. La deixem reposar durant 1 hora en un bol cobert amb paper film al qual haurem fet uns forats perquè la massa pugui respirar lleugerament i fermentar.\n- Pastem la massa i formem petites boles, les estirem amb el corró i les col·loquem sobre làmines de paper. Les untem amb oli i les dobleguem (l'oli impedirà que les dues parts de la massa plegada s'enganxin).\n- Les coem al vapor durant 5 minuts i ja tenim els panets a punt per farcir-los.\nCANSALADA DE PORC GLACEJADA AMB SALSA TERIYAKI\nDe Ferran Adrià.- El menjar de la família.. Ed. RBA\n- 800 g de cansalada fresca de porc\n- 8 grans de pebre negre\n- Coem la cansalada amb aigua a punt de sal, el pebre en gra, els alls pelats i la ceba durant una hora i mitja.\n- Un cop cuita, tallem la cansalada a tires de 2 cm. i les posem en una safata de forn. Salsem la cansalada amb la salsa teriyaki per tota la superfície i coem al forn a 180º durant 30 minuts, salsejant contínuament perquè la cansalada quedi ben glacejada.\n- Disposem la cansalada en una font de servei i cobrim amb la salsa restant de la cocció.\nSÍPIA AMB CANSALADA\n- 2 sípies netes sense els tentacles\n- 100 g de cansalada curada tallada molt fina sense la cotna\n- 16 fulles d'alfàbrega fresca\n- 1/2 pebrot vermell tallat a daus\n- 12 cebes tendres petites\n- 6 c / s de brou de porc reduït\n- 3 c / s d'oli de pebre vermell\n- 1 c / p de vinagreta\n- Per preparar l'oli de pebre vermell, barrejar 1 c / c de pebre vermell dolç amb 3 c / s d'oli d'oliva verge.\n- Netejar la sípia i tallar-la a tires de llarg i salpebrar.\n- Tallar a màquina la cansalada de porc tan fina com sigui possible.\n- Tallar els alls tendres a tires fines.\n- Enrotllar les tires d'all i sípia amb la cansalada, coure els rotllos a la planxa o en una paella antiadherent i tallar-los en trossos de 2 cm.\n- Acompanyar amb unes cebes tendres blanquejades i amanides amb vinagreta, així com amb les fulles d'alfàbrega i els daus de pebrot.\n- Salsar amb el brou de porc reduït, al qual afegirem l'oli de pebre vermell.\n- Servir de seguida: s'ha de consumir ben calent.\nPURÉ DE NAPS AMB CANSALADA CUITA AL BUIT, BOTIFARRA NEGRA I OLI DE TÒFONA\nDe Manel Bonafacia (Cuina generosa)\n-200 g de cansalada viada fresca ben magra\n- 400 g de naps\n- oli de tòfona\n- sal, pebre blanc i nou moscada\n- Demanem a la carnisseria que ens envasin la cansalada al buit i la posem a coure en un cassó coberta d'aigua, amb el foc al mínim, de manera que no arribi a bullir. La coem durant tres hores, apaguem el foc i deixem refredar dins la mateixa aigua, taiem de l'envàs al buit i reservem a la nevera fins que la necessitem.\n- Pelem els naps i els tallem petits, els posem a bullir en un cassó amb aigua fins que estan tous i els escorrem; el tornem a posar al foc amb la nata i triturem fins que queda un puré cremós ben fi; amanim amb sal, pebre blanc i nou moscada.\n- A l'hora de servir, tallem un tros de cansalada per cada comensal d'uns quatre centímetre d'ample i dos o tres de gruix, la salpebrem i l'enrossim per tots costats en una paella ben calenta amb una gota d'oli; passem la botifarra tallada a talls gruixuts per la mateixa paella, es fa de seguida.\n- Servim el puré a la base d'un plat fons, a sobre hi posem un tall de cansalada i un de botifarra negra i, al voltant, unes gotes d'oli de tòfona, que li donarà una aroma molt especial.\nGUISAT DE FAVES I PAPADA DE PORC AL VAPOR\n- 600 g de papada de porc\n- 400 g de faves petites pelades\n- 2 dl de fons de carn\n- 1/2 botifarra negra\n- 0,5 dl de vi ranci\n- 10 g de pebre negre\n- 10 gr de cardamom\n- 3 fulles de menta\n- Col·loquem la papada en una safata d'alumini, l'amanim amb la sal, el pebre i el cardamom i emboliquem la safata amb paper film fent moltes capes perquè quedi hermèticament tancada. Posem la safata a la vaporera i coem a foc suau, a una temperatura de 90-100º i tapada durant 6 hores, comprobant de tant en tant que no falti aigua. Retirem de la vaporera, traiem el paper film i deixem refredar.\n- Amb un ganivet traiem la cotna de la papada i el màxim de greix possible, i en fem quatre trossos. El greix sobrant el fonem en un cassó a foc molt, molt suau, fins que quedi transparent; així obtenim el llard de papada que hem de reservar.\n- A la vaporera, coem les faves amb una mica de sal durant 8 minuts.\n- Amb 150 g de faves i 4 cullerades de nata líquida fem un puré amb la batedora, passem pel colador xinès i reservem.\n- A la paella i a foc suau, fem el cruixent amb la cotna de la cansalada, que es courà amb el seu propi greix.\n- Escalfem la botifarra a la mateixa vaporera, i després li traiem la pell amb un ganivet. La triturem a la batedora i posem la pasta sobre paper film, emboliquem donant-li forma cilíndrica, lligant bé els costats, i refredem a la nevera.\n- En una paella antiadherent estofem les faves amb el fons de carn i les fulles de menta, afegim l'equivalent de tres cullerades rases del llard de papada que havíem reservat i reduïm la salsa remenant amb una cullera.\n- Enrossim la papada pels quatre costats en una paella, amb el seu propi greix, i a foc suau. Quan sigui rossa, flamegem amb vi ranci i retirem.\n- Traiem la botifarra de la nevera i la tallem a rodanxes d'uns 5 cm que escalfem a la vaporera o al forn a temperatura suau.\n- En un plat disposem un cordó de puré de faves, les faves estofades en un costat, a l'altre la botifarra negra amb el cruixent a sobre i la papada rostida. Amanim amb el suc de les faves.


Hotel Highway View Bombai Índia - Ofertes d'hotels amb els MILLORS DESCOMPTES EN LÍNIA\nPlot No.3,Opp Sanpada Railway Station,Mumbai-Pune Road,, Navi Mumbai, Bombai, Índia, 400705 - Veure al mapa\n"Two excellent restaurants within a short walk. Great staff,..."\nBarri Navi Mumbai Malad Mumbai Sud Goregaon Central Mumbai Central Mumbai\nMés informació sobre Hotel Highway View\nTant si es tracta d'un viatge de plaer com si és de negocis, Hotel Highway View és una elecció d'allotjament magnífica quan visiten Bombai. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Hospital Memorial Godrej.\nHotel Highway View també ofereix moltes instal.lacions per enriquir la seva estada a Bombai. L'hotel ofereix Wi-Fi gratuït en totes les habitacions, recepció 24 hores, magatzem d'equipatge, aparcacotxes, servei d'habitacions per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara aire condicionat, telèfon, ventilador, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hotel Highway View no troba competidors en cap categoria.


“Vivéncia Aranesa: Aula Euròpa des Pirenèus” – Lo Campus diari\nData publicació 2 març 2013 11 abril 2013 per redacció\nL’entitat co-editora de LO CAMPUS i d’aquest Web LO CAMPUS DIARI és l’associació cultural i cívica de la Val d’Aran: Vivència Aranesa.\nI d’aquest Programa també és el nou LO CAMPUS MÈDIC que és una publicació setmanal adreçada al món de la salut. (Actualment té una edició petita en fase de rodatge beta). I també aquest Web LO CAMPUS DIARI, que serà una Multiplataforma digital on line per a les 21 universitats de parla catalana.\nAmb aquestes activitats periodístiques Vivència Aranesa té una experiència provada de potenciació de projectes editorials de premsa, tant en llengua catalana com occitana.\nVivència Aranesa avui està dinamitzada per l’advocada Pilar Hervada. I el politicòleg Joan-Ramon Colomines-Companys n’és el President i director. ♦\nAhmadreza Djalali guardonat amb el premi “Courage to Think 2021” que atorga la xarxa internacional “...


La Fira d’Intercanvi i Segona Mà 2014 - Bàdminton Club Hortons\nLa Fira d’Intercanvi i Segona Mà 2014\nUna vegada mes el Club de Bàdminton de Sant Llorenç d'Hortons organitza la Fira d'Intercanvi i Segona Mà, aquesta tindrà lloc a la plaça Mossèn Comerma el dia 9 de Novembre a les 9:30 del matí i fins a les 14:00, així que si tens coses a casa que no utilitzis i que podem ser útils per altra gent, no ho dubtis posa la teva paradeta, per inscriure només cal anar a l'Ajuntament o al Pavelló poliesportiu, i el dia 9 tindràs disponible taula i cadires per muntar la teva paradeta.\nLa Fira d'intercanvi i Segona mà es consolida a Sant Llorenç\nFa poc més de 3 anys, l’Àrea Social del Bàdminton Club Hortons va proposar una iniciativa per tal de fomentar el reaprofitament d’objectes entre veïns. Des d’aleshores, se celebra un parell de cops l’any la fira d’intercanvi i de segona mà a Sant Llorenç d’Hortons, on tothom qui tingui objectes que ja no li facin servei pot posar-los a la venda a preus simbòlics o intercanviar-los.\nLa vuitena edició d’aquest mercat es va celebrar diumenge 9 de novembre. Durant tot el matí hi va haver una nombrosa afluència de visitants que van xafardejar, remenar i comprar tot tipus d’objectes a les parades que uns quants veïns havien improvisat per a l’ocasió.\nEn algunes parades van ser els més petits els qui havien organitzat i muntat la parada i es van encarregar de vendre les joguines i la roba que ja no utilitzen.\nDesprés de 8 edicions, es pot dir que el mercat ja s’ha consolidat com una activitat més del poble.\n5a Fira d'Intercanvi i de Segona Mà 2013\nSi per casa teniu coses que no necessiteu, ara és el moment de treure-us-les de sobre. El diumenge 16 de juny, de 10:00 a 14:00 hores, a la plaça de Mossèn Comerma, es portarà a terme la 5a Fira d'Intercanvi i de Segona Mà a Sant Llorenç d'Hortons. Us podeu inscriure a l'Ajuntament i al Poliesportiu Municipal. L'organització us proporcionarà la taula i les cadires necessàries per muntar la paradeta amb els mobles, llibres, roba i tot allò que ja no vulgueu. A més, també hi podreu trobar el que necessiteu. Aquesta activitat està organitzada per l'Ajuntament i l'Àrea Social del Bàdminton Club Hortons.


La Secció Filològica es reuneix a Ceret amb investigadors i estudiosos de la Catalunya del Nord\nEls membres de la Secció Filològica de l’Institut d’Estudis Catalans es van reunir els dies 9 i 10 d’octubre a Ceret en les jornades anuals de la Secció, que cada any se celebren en una població de l’àmbit lingüístic català amb l’objectiu de mantenir contactes i intercanvis amb els estudiosos de cada territori. Les jornades es van celebrar a la Sala de la Unió (bulevard de Lafayette, 7) en dues sessions que van reunir lingüistes, escriptors, historiadors i artistes que han centrat el seu treball en el Vallespir. La comarca i el marc nord-català van ser els temes de reflexió de la trobada.\nEn la sessió de divendres, 9 d’octubre, dedicada a la llengua en la Catalunya del Nord, hi van intervenir Joan Veny, membre de la Secció Filològica de l’IEC; Jean-Paul Escudero, doctor en estudis catalans, dialectòleg i professor d’escoles; Gentil Puig Moreno, sociolingüista i president del Centre Cultural del Vallespir; Cinto Carrera, doctor en literatura francesa i professor de la Universitat de Perpinyà; José Enrique Gargallo, membre de la Secció Filològica i professor de la Universitat de Barcelona, i Nicolas Berjoan, professor d’història contemporània de la Universitat de Perpinyà. La sessió va finalitzar amb un espectacle a cura del Taller de Vora Mar, amb August Bover (poesia) i Eulàlia Ara (soprano i violoncel), en què es va estrenar la cançó «Cenacle», amb música de Pascal Comelade, i va incloure el recital Cloc! i altres sons, amb música de Manuel Garcia Morante.\nLa sessió de dissabte, 10 d’octubre, es va dedicar a la cultura i hi van intervenir Eric Forcada, historiador de l’art i director del programa MIRO de la Universitat de Perpinyà; Claudi Balaguer, filòleg, occitanista i professor de català al Soler; August Bover, professor emèrit de la Universitat de Barcelona i poeta; Nicolau Dols, membre de la Secció Filològica i professor de la Universitat de les Illes Balears; Miquel Arnaudies, pintor, escriptor i animador cultural, i Alà Baylac-Ferrer, professor de la Universitat de Perpinyà i director de l’Institut Franco-Català Transfronterer de la Universitat de Perpinyà.\nLes jornades van estar organitzades per la Secció Filològica de l’IEC i l’Institut Franco-Català Transfronterer de la Universitat de Perpinyà, amb la col·laboració de la vila de Ceret, el Consell Departamental dels Pirineus Orientals, la Casa de la Generalitat de Catalunya a Perpinyà i la vila de Perpinyà, i amb el patrocini de l’Obra Social ”la Caixa”.


La Junta de Govern reordena les competències del Grup València en Comú fins a la presa de possesió del nou càrrec electe - València en Comú\nLa Junta de Govern reordena les competències del Grup València en Comú fins a la presa de possesió del nou càrrec electe\nL’alcalde de València, Joan Ribó, ha respost a les preguntes dels periodistes sobre l’organització de competències de gestió en el si del Govern Local, després de la renúncia al càrrec del regidor del Grup Municipal València en Comú Jordi Peris, que assumia el càrrec de segon portaveu municipal i les regidories d’Innovació, Participació Ciutadana i Canvi Climàtic. Esta reordenació serà efectiva fins que prenga possessió de la seua acta de regidor el càrrec electe corresponent.\nTal com ha explicat l’alcalde, “és un assumpte que depén de València en Comú”. “De moment –ha recordat- la regidora Maria Oliver exercix de portaveu provisional fins que el seu grup municipal decidisca formalment que és ella o una altra persona la que assumix el càrrec de manera definitiva”. De moment, la Junta de Govern Local ha aprovat hui el repartiment de les tasques que fins ara assumia Jordi Peris entre els dos edils del Grup, Oliver i Roberto Jaramillo, fins que prenga possessió com delegat el nou càrrec electe, segons la llista electoral de València en Comú.\nAixí, transicionalment, Roberto Jaramillo ha assumit les competències de la Regidoria de Participació, i María Oliver, la resta. “I el Govern queda a l’espera de veure com es reorganitza el Grup, de la mateixa forma que es va reorganitzar el Grup Municipal Socialista fa ara un any, després de la marxa del seu portaveu”. “Per tant, farem el mateix, des del màxim respecte a València en Comú”, ha conclòs Ribó, que ha afegit que “totes les coses estan funcionant amb absoluta normalitat”.\n« Peris deixa el seu càrrec de regidor amb paraules de gratitud al treball de la Corporació, funcionaris i societat civil\nLas Naves acull la II Jornada oberta de la Xarxa Connecta Energia per a innovar cap a la transició energètica a València »